Rostock

Rostock () is the mucklest ceety in the north German state Mecklenburg-Vorpommern. Rostock is locatit on the Warnow river; the quairter o Warnemünde 12 km north o the ceety centre lees directly on the coast o the Baltic Sea.

History
Early history
In the 11t century Polabian Slavs foondit a dounset at the Warnow river cried Roztoc (which means broadenin o a river); the name Rostock is derived frae that designation. The Dens king Valdemar I set the toun aflame in 1161.

Efterwards the place wis settled bi German traders. Initially thare wur three separate ceeties:
 Altstadt (Auld Toun) aroond the Alter Markt (Auld Mercat) wi St. Petri (St. Peter's Kirk),
 Mittelstadt (Middle Toun) aroond the Neuer Markt (New Mercat) wi St. Marien (St. Mary's Kirk) an
 Neustadt (New Toun) aroond the Hopfenmarkt (Hop Mercat, nou University Square) wi St. Jakobi (St. James's Kirk, nou demolished).

Hanseatic League
The rise o the ceety began wi its membership o the Hanseatic League. In the 14t century it wis a pouerful seaport toun wi 12,000 indwallers an the biggest ceety o Mecklenburg. Ships for cruisin the Baltic Sea wur constructit in Rostock. In 1419 ane o the auldest varsities in Northren Europe, the University o Rostock, wis foondit.

15t tae 18t century
At the end o the 15t century the dukes o Mecklenburg succeedit in enforcin thair rule ower the toun o Rostock, which haed till then been anerlie nominally subject tae thair rule an essentially independent. Thay teuk advantage o a riot kent as Domfehde, a failed uprisin o the impoverished population. Subsequent quarrels wi the dukes an persistent plunderin led ultimately tae a loss o economic an poleetical pouer.

The strategic location o Rostock provoked the envy o its rivals. Danes an Swades occupeed the ceety twice, first durin the Thirty Years' War (1618–48) an again frae 1700 tae 1721. Later, the French, unner Napoleon, occupeed the toun for aboot a decade till 1813. It wis in nearbi Lübeck-Ratekau that Blücher, who wis actually born in Rostock an who wis ane o few generals tae fecht on efter the Battle o Jena, surrendered tae the French in 1806. This wis anerlie efter furious street fechtin in the Battle o Lübeck, in which he led some o the cavalry chairges hissel; the exhaustit Proushies haed, bi the time o the surrender, neither fuid nor ammunition.

19t century
In the first hauf o the 19t century Rostock regained hintle o its economic importance, at first due tae the wheat tred, an frae the 1850s, tae industry, especially tae its shipyards. The first propeller-driven steamers in Germany wur constructit here.

The ceety grew in size an population, wi new quarters emergin in the sooth an wast o the auncient borders o the ceety. Twa notable developments wur addit tae hoose the increasin population at aroond 1900:
Steintor-Vorstadt in the sooth, stretchin frae the auld ceety waw tae the facilities o the new Lloydbahnhof Railway Station (nou Hauptbahnhof). It wis designed as a livin quarter an consists maistly o muckle single hooses, ance inhabitit bi walthy ceetizens.
 Kröpeliner-Tor-Vorstadt in the wast, designed tae hoose the wirkin population as well as smawer an muckler industrial facilities sic as Mahn & Ohlerich's Brewery (nou Hanseatische Brauerei Rostock). The main shipyard, Neptun wis juist nearbi at the shore o the river.

20t century
In the 20t century, important aircraft manufacturin facilities wur situatit in the ceety, sic as the Arado Flugzeugwerke in Warnemünde an the Heinkel Works wi facilities at various places. It wis at thair facilities in Rostock-Marienehe that the warld's jet plane made its test flichts. Aeroplane construction ceased at the end o the Seicont Warld War.

Lairge pairts o the central ceety wur destroyed in Warld War II bi Allied bombing in 1942 an 1945. Throu reconstruction an subsequent extension, the ceety became a major industrial centre o the German Democratic Republic wi the port bein developed as the primary gate tae the warld. Hintle o the historic centre haes been faithfully rebuilt an hintle o its historic character restored. This includes several biggins characterised bi vertical brick ribs, a style common tae the Hanseatic touns.
Follaein the reunification o Germany in 1989/1990, Rostock lost its prior privileged poseetion as the principal owerseas port o the umwhile GDR an became ane o several German ports, nou locatit in ane o the least industrialised regions o reunitit Germany. Despite muckle infrastructur investments, the ceety's economy declined in the 1990s but is nou growin again.

Demographics
Rostock's population dropped frae nearly 260,000 in 1989 tae aboot 200,000 the day, primarily due tae suburbanisation but an aa due tae emigration tae mair prosperous wastren regions o Germany.

Politics
Seembols

In Rostock's lang history, the ceety carried three different coats o airms kent as the Signum, Secretum an Sigillum. The Signum, which can be traced back tae 1367, wis developed last an is tae this day the coat o airms o the ceety.

The banner depicts a gowden griffin on a blue backgrund as well as the colours o the Hanseatic League, siller an reid.

The coat o airms can no anerlie be seen on banners, hooses an at bus stops, but an aa on brigs, gullies, fences, ships an restaurants.

Admeenistration
Syne the 13t century, the govrening body o the ceety haes been the ceety cooncil (Rat), first consistin o ten, later o 24 aldermen (Ratsherren). The chairman o the ceety cooncil wis the ceety mayor. In the 19t century thare wur even three mayors. Syne 1925, the heid o the ceety haes born the title o Laird Mayor. Haein been electit for centuries bi the ceety cooncil, he is nou electit directly bi the ceetizens o Rostock, follaein a reform in 2002.

The ceety parliament (Bürgerschaft) represents the ceetizens. Representative are electit for five years. The nummer o representatives is currently 53.

 13 Linke
 10 SPD
 9  CDU
 5  Greens
 4  FDP
 4  FÜR ROSTOCK - pro OB
 3  Rostocker Bund
 5  ithers
The ceety parliament is presidit bi the Präsident der Bürgerschaft. He heids an prepares the sessions an, thegither wi the Laird Mayor, represents the ceety.

Roland Methling (Independent), wis electit Laird Mayor o Rostock in the first roond bi 58,2% o the voters on 27 Februar 2005.

Pairtner ceeties
Rostock haes signed pairtnership greements wi the follaein ceeties:
 Szczecin, Poland, syne 1957 Bergen, Norawa, syne 1965 Turku, Finland, syne 1959 Varna, Bulgarie, syne 1966 Dunkirk, Fraunce, syne 1960 Rijeka, Croatie, syne 1966 Riga, Latvie, syne 1961 Bremen, Germany syne 1987 Antwerp, Belgium, syne 1963 Dalian, Fowkrepublic o Cheenae, syne 1988 Aarhus, Denmark, syne 1964 Raleigh, USA, syne 2001 Gothenburg, Swaden, syne 1965

Mairower, Rostock is a member o the internaitional netwirk New Hanse.

Geography
Rostock is locatit nearly centrally on Mecklenburg-Vorpommern's Baltic Sea coast. The ceety is crossed bi the Warnow.

The seaside pairt o Rostock, Rostock-Warnemünde, is aboot 16 km tae the north o the historic ceety centre. The wast an the sootheast are the maist densely populatit pairts o toun. The owerseas port is tae the east o Rostock. Rostock stretches 21.6 kilometres frae the Baltic Sea tae the sooth an 19.4 km frae east tae wast.

Climate

Main sichts
Rostock
Ane o the maist picturesque places in Rostock is the Neuer Markt (New Mercat Square), wi the Toun Haw (oreeginally biggit in the 13t century in Brick Gothic style, but extensively transformed in the 18t century, wi the addition o a Baroque facade an a Banquetin Haw. The square an aa preserved sax oreeginal, beautifully restored, gable hooses frae the 15t an 16t centuries. (The rest o the auld hooses in Hanseatic style that ance bordered the square wur destroyed in an Alleed air-raid in 1942.)

The 15t-century Kerkhofhaus (at Große Wasserstraße, ahint the Toun Haw) is considered the best preserved brick Gothic hoose in Rostock.

St. Mary`s Kirk Marienkirche, on Ziegenmarkt, is an imposin Brick Gothic kirk. Built in the 13t century, it wis enmuckled an modifeed at the end o the 14t century intae the present cross-shaped basilica. The huge touer wis no completit till the end o the 18t century. Inside thare is an astronomical clock biggit in 1472 bi Hans Düringer.

The main pedestrian precinct is Kröpeliner Straße, that runs east frae the Neuer Markt tae the 14t-century Kröpeliner Tor, a umwhile toun gate. The main biggins o Rostock University lie at Universitätsplatz, near the middle o the street, in front o the lively foontain o zest for life (Brunnen der Lebensfreude).

The Kloster St Katharinen (Convent o St. Catherine), an auld Franciscan monastery foondit in 1243, an extendit several times durin the 14t an 15t centuries. Nou uised as the seat o the Academy of Music and Theatre (HMT-Rostock) .

The Brick Gothic Nikolaikirche (St. Nicholas Kirk), which is the auldest kirk in Rostock, biggit in mid-13t century. Hivily damaged durin Warld War II an subsequently restored, the biggin is nou uised as an exhibition centre an concert haw, due tae its ootstaundin acoustics.

Some pairts o the medieval ceety waw, wi fower toun gates, still remain.

Warnemünde
Warnemünde is the seaside pairt o Rostock an a major attraction o the ceety. Locals an tourists alike enjoy the maritime flair o auld hooses, a muckle beach, a lichthoose an the auld fisherman port.

Economy

The economy is strangly influenced bi tourism, the University o Rostock an maritime industries (especially shipbiggin) an the service sector. Major companies include:

 Aker Warnow Werft, shipyard belangin tae Aker Yards
 Neptun Werft, shipyard belangin tae Meyer Neptun Group
 Deutsche Seereederei Rostock, transport, cruises, property an tourism hauldin
 Suzlon, warlds 5t mucklest wind turbine manufacturers
 Nordex, a major producer o wind turbines
 Hanseatische Brauerei Rostock, German brewery belangin tae the Oetker-Gruppe
 Liebherr, manufacturer o cranes
 Caterpillar Inc., manufacturer o diesel ingines for ships
 IKEA
 Scandlines, German-Dens ferry operator
 Inros Lackner AG, Airchitects, Ingineers, Consultin company
 Yara International, suppleer o plant nutrients
 AIDA Cruises, German company for cruises

Furthermore, Rostock is the seivent-mucklest port o the Baltic Sea, an amang the mucklest in Germany.

Education
Rostock is hame tae ane o the auldest varsities in the warld. Foondit in 1419, the University o Rostock is the third auldest varsity in Germany in continuous operation, the seicont auldest in Northren Europe (efter St Andrews) an the auldest varsity in continental northren Europe. It affers graduate an postgraduate programmes in evangelical theology, philosophy an airts, naitural sciences an mathematics, law, ingineerin an naval airchitectur, agricultur an environmental science, medicine, state, an poleetical an social science, an an' a' maintains a botanical garden (the Botanischer Garten Universität Rostock).

The Academy o Muisic an Theatre, Hochschule für Musik und Theater, affers graduate degrees in airtistic fields. Foondit in 1994, the institution combined the umwhile drama schuil Ernst Busch an the ootpost schuil o the Hanns Eisler Muisic School Berlin. The day, the schuil is a member the Association o Baltic Academies o Muisic (ABAM), a union o 17 muisic conservatories at the Baltic Sea an Israel. Unique in Europe is the postgraduate degree in piano duo performance. The schuil possesses a muckle opera stage (Katharinensaal) an twa chamber muisic haws. Thare are concerts ivery day throu the whole year.

Rostock hosts an aw the Max Planck Institute for Demographic Research, the Leibniz Institute for Catalysis as well as twa branches o Fraunhofer Institutes, ane for Computer Graphic an ane for Lairge Structurs in Production Technology.

Cultur

Events
The ceety is hame tae the annual Hanse Sail festival, durin which mony muckle sailin ships an museum vessels are brocht oot tae sea, drawin ower 1.5 million visitors.

Thare is an annual Jazz festival takin place in Juin cried Ostsee-Jazz.

Further events include:
 Kurfilmfestival FiSh
 Rostocker Kulturwoche
 Sommer der Kulturen
 Rostocker Hafenfest
 Boulevardfest
 Warnemünder Woche

Museums an Zoo
 Kunsthalle Rostock (airt gallery)
 Kulturhistorisches Museum
 Dokumentations- und Gedenkstätte der Bundesbeauftragten für die Unterlagen des Staatssicherheitsdienstes der ehemaligen Deutschen Demokratischen Republik
 Heimatmuseum Warnemünde
 Schiffbau- und Schifffahrtsmuseum
 Rostocker Zoo
 Walter-Kempowski-Archiv

Muisic an theatre
 Volkstheater Rostock
 Norddeutsche Philharmonie
 Rostocker Singakademie
 Niederdeutsche Bühne Rostock
 Compagnie de Comédie
 Kleine Komödie Warnemünde
 Mechaje
 Bühne 602
 Festspiele Mecklenburg-Vorpommern
 Ostsee Big Baund (Jazz)

Sport
ClubSportFoonditLeagueVenueHeid CoachF.C. Hansa RostockFitbaa19652. BundesligaDKB-ArenaPeter VollmannHC Empor RostockTeam handbaw19542. BundesligaRostocker StadthalleMaik HandschkePiranhas RostockIce hockey1990Oberliga (3rd division)Eishalle RostockHenry Thom

Transport

Caur
Rostock can be reached bi motorwa (Autobahn) A 1 frae Hamburg via Lübeck on A 20 an bi A 19 frae Berlin an A 20 frae Stettin in Poland.

Public transport
Rostock Hauptbahnhof (Rostock Central Station) offers fast rail connections tae Hamburg an Berlin an frae thare tae amaist ony ither European ceety.

Athin the ceety a wide netwirk o trams, buses an ferries is available. The first privately financed tunnel in Germany crosses the Warnow river an sicweys connects the eastren pairt o Rostock wi the wastren pairt.

Ferry / Ship
Rostock is Germany's mucklest Baltic port. Rostock is an aa hame tae a muckle ferry port. It is a main base for ferry operators Scandlines, Tallink an TT-Line, which baith connect Rostock wi major Scandinavian destinations. Furthermair, Rostock receives the heichest nummers o cruise tourists in Germany per year.

Ferries leave for
 Tallinn, Estonie
 Helsinki, Finland
 Gedser, Denmark
 Trelleborg, Swaden
 Ventspils, Latvie

Plane
The nearest international airports are in Hamburg an Berlin. Thare are connecting flights via Munich tae Rostock Laage Airport. Thare are an aa a nummer o airfields for smawer aircraft, e.g. Purkshof.

Notable fowk
This is a, naturally, incomplete leet o notable fowk that wur born, lived or contributit tae the welfare o the Ceety o Rostock:

 people who studied or did research in Rostock:
Heinrich Schliemann, finished his PhD
Albert Einstein, received his first Doctor honoris causa in Rostock
Magnus Pegel, mathematician
Fritz Reuter, writer
Rudolf Steiner, foonder o Anthroposophy
Uwe Johnson, writer
Arno Esch, politeecian
 Gebhard Leberecht von Blücher, Poushie Generalfeldmarschall
 John Brinckman, writer
 Walter Kempowski, writer
 Ernst Heinkel, aviation pioneer
 Walter Hallstein, politeecian
 Joachim Gauck, vicar, first responsible for the BStU
 Jan Ullrich, cyclist
 Britta Kamrau, swimmer
 Paul Walden, scientist
 André Greipel, cyclist
 Paul Martens, cyclist

References

Freemit airtins


 at a glance 
 European Route of Brick Gothic: Rostock 

Category:Ceeties in Mecklenburg-Vorpommern
Category:Port ceeties an touns in Germany
Category:Port ceeties an touns o the Easter Seas